২০২২ উগান্ডা নারী ক্রিকেট দলের নেপাল সফর
উগান্ডা নারী ক্রিকেট দল ২০২২ সালের মে মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য নেপাল সফর করে। সবগুলো ম্যাচ কীর্তিপুরের ত্রিভুবন বিশ্ববিদ্যালয় আন্তর্জাতিক ক্রিকেট মাঠে অনুষ্ঠিত হয়। এ ম্যাচগুলো ছিল কীর্তিপুরে আয়োজিত হওয়া প্রথম নারী টোয়েন্টি২০ আন্তর্জাতিক ম্যাচ। ম্যাচগুলো উগান্ডা দলের জন্য ২০২২ কুইবুকা টুর্নামেন্টের প্রস্তুতি হিসেবে গণ্য হয়। সিরিজে উগান্ডা ৩–২ ব্যবধানে জয়ী হয়।